ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ามะเขือเทศจากมาเลเซียพ.ศ. ๒๕๕๗ กรมวิชาการเกษตรได้วิเคราะห์ความเสี่ยงศัตรูพืชของมะเขือเทศนำเข้าเพื่อการค้าจากมาเลเซียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้าผลมะเขือเทศสดจากมาเลเซียดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้ามะเขือเทศจากมาเลเซีย พ.ศ.๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชมะเขือเทศ (tomato, Lycopersicon esculentum) ตามประกาศนี้ ได้แก่ ผลมะเขือเทศสดข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับมะเขือเทศจากมาเลเซียปรากฏตามเอกสารแนบท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ มาเลเซีย คือ Department of Agriculture, Malaysia ซึ่งต่อไปในประกาศนี้จะเรียกว่า DOA-Malaysiaข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งมะเขือเทศมาจากเมืองท่าแห่งหนึ่งในมาเลเซียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกหรือทางอากาศข้อ ๘ ข้อกำหนดสำหรับการนำเข้ามะเขือเทศต้องไม่ปรากฏกลีบเลี้ยง (sepal or calyx) และก้าน (pedicel)ข้อ ๙ แหล่งปลูกมะเขือเทศต้องเป็นผลผลิตจากมาเลเซียและมาจากสวนมะเขือเทศที่ปลูกเพื่อการค้าซึ่งได้จดทะเบียนไว้กับ DOA-Malaysia หรือภายใต้ระบบที่ DOA-Malaysia ให้การรับรอง โดยที่ DOA-Malaysia กำหนดให้เป็นแหล่งปลูกมะเขือเทศสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๑๐ ข้อกำหนดสำหรับสวน๑๐.๑ สวนมะเขือเทศทุกสวนในแหล่งปลูกมะเขือเทศที่กำหนดไว้สำหรับส่งออกไปยังราชอาณาจักรไทยต้องจดทะเบียนไว้กับ DOA-Malaysia หรือภายใต้ระบบที่DOA-Malaysia ให้การรับรอง DOA-Malaysia ต้องดำเนินการสำรวจแบบติดตามศัตรูพืชเพื่อให้แน่ใจว่ามะเขือเทศปราศจากศัตรูพืชกักกันต้องมอบบันทึกรายละเอียดการจดทะเบียนสวนมะเขือเทศส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนมะเขือเทศส่งออกให้เสร็จสิ้นก่อนเริ่มการส่งออก๑๐.๒ เกษตรกรเจ้าของสวนมะเขือเทศที่จดทะเบียนต้องปฏิบัติตามหลักเกษตรดีที่เหมาะสมในสวนมะเขือเทศโดยต้องรักษาความสะอาดสวนมะเขือเทศ และต้องมีการบริหารจัดการศัตรูพืชแบบผสมผสานหรือมีมาตรการอื่นๆ ในการควบคุมศัตรูพืช ทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๑๐.๓ DOA-Malaysia ต้องมอบข้อมูลแผนการบริหารจัดการศัตรูพืชในสวนมะเขือเทศตลอดฤดูกาลปลูกแก่กรมวิชาการเกษตรเมื่อได้รับการร้องขอข้อ ๑๑ ข้อกำหนดสำหรับโรงบรรจุสินค้า๑๑.๑ DOA-Malaysia ต้องจดทะเบียนและติดตามตรวจสอบโรงบรรจุสินค้าที่จะส่งออกมะเขือเทศไปยังราชอาณาจักรไทยต้องมอบบันทึกรายละเอียดการจดทะเบียนโรงบรรจุสินค้าแก่กรมวิชาการเกษตรเมื่อได้รับการร้องขอต้องดำเนินการจดทะเบียนโรงบรรจุสินค้าให้เสร็จสิ้น ก่อนเริ่มการส่งออก๑๑.๒ โรงบรรจุสินค้าที่จดทะเบียนต้องนำมะเขือเทศมาจากสวนมะเขือเทศที่จดทะเบียนซึ่งปลูกเพื่อการค้าจากแหล่งปลูกที่กำหนดเท่านั้นทั้งนี้เพื่อให้สามารถดำเนินการตรวจสอบย้อนกลับแหล่งที่มาของมะเขือเทศที่ส่งออกได้อย่างรวดเร็วโรงบรรจุสินค้าต้องเก็บบันทึกรายชื่อของเกษตรกรเจ้าของสวนมะเขือเทศซึ่งส่งมะเขือเทศออกไปยังราชอาณาจักรไทย และต้องมอบข้อมูลเหล่านี้แก่กรมวิชาการเกษตรเมื่อได้รับการร้องขอ๑๑.๓ โรงบรรจุสินค้าต้องจัดทำเอกสาร มาตรฐานกระบวนการดำเนินงานซึ่งแสดงรายละเอียดขั้นตอนเกี่ยวกับการคัดขนาด การจัดการ และการบรรจุมะเขือเทศ๑๑.๔ DOA-Malaysia ต้องดำเนินการตรวจสอบระบบของโรงบรรจุสินค้าก่อนจดทะเบียนโรงบรรจุสินค้านั้น และต้องตรวจสอบระบบเป็นประจำทุกปีโรงบรรจุสินค้าต้องรับผิดชอบ ในการเก็บรักษาข้อมูลต่าง ๆ ทั้งหมด๑๑.๕ การตรวจผลมะเขือเทศสดว่าปราศจากศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้นข้อ ๑๒ ข้อกำหนดสำหรับบรรจุภัณฑ์และฉลาก๑๒.๑ บรรจุภัณฑ์อาจทำด้วยกระดาษลูกฟูกโพลีสไตรีน พลาสติก หรือลังแบบต่าง ๆ ที่ทำจากไม้โดยบรรจุภัณฑ์เหล่านี้ผลิตจากวัสดุแปรรูปใช้ใหม่หรือเป็นวัสดุใหม่กรณีที่ใช้บรรจุภัณฑ์เป็นกล่องกระดาษหรือพลาสติก บรรจุภัณฑ์เหล่านี้ต้องสะอาดและใหม่เท่านั้น๑๒.๒ ต้องบรรจุผลมะเขือเทศสดในบรรจุภัณฑ์ซึ่งต้องไม่มีการปะปนของ ดินทราย และชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๒.๓ต้องแสดงข้อมูลที่จำเป็นบนบรรจุภัณฑ์เพื่อให้การตรวจสอบย้อนกลับเป็นไปอย่างรวดเร็วแต่อย่างไรก็ตามอย่างน้อยที่สุดต้องมีข้อมูลต่อไปนี้เป็นภาษาอังกฤษบนแต่ละบรรจุภัณฑ์ ได้แก่ Produce of Malaysia, Name of exporting company, Name of fruit (common name)๑๒.๔ผลมะเขือเทศสดที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศข้อ ๑๓ การตรวจส่งออก๑๓.๑ต้องสุ่มตรวจผลมะเขือเทศสดด้วยสายตาก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๓.๒ในกรณีตรวจพบศัตรูพืชกักกันตามที่ระบุไว้ในเอกสารแนบท้ายประกาศนี้ ผลมะเขือเทศสดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้วข้อ ๑๔ การรับรองสุขอนามัยพืช๑๔.๑ ต้องมีใบรับรองสุขอนามัยพืชซึ่งออกให้โดย DOA-Malaysia กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of tomato fruit was produced and prepared for export accordance with the conditions for import of fresh tomato fruit from Malaysia to Thailand๑๔.๒ต้องระบุชื่อสามัญและชื่อวิทยาศาสตร์ของผลมะเขือเทศสดในใบรับรองสุขอนามัยพืชข้อ ๑๕ การตรวจนำเข้า๑๕.๑ เมื่อผลมะเขือเทศสดมาถึงด่านนำเข้าในราชอาณาจักรไทยการตรวจนำเข้าผลมะเขือเทศสดจะดำเนินการหลังจากเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๕.๒เจ้าหน้าที่จะสุ่มตัวอย่างผลมะเขือเทศสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลมะเขือเทศสดไว้จนกว่าจะทราบผลจากห้องปฏิบัติการ๑๕.๓ ถ้ามีผลมะเขือเทศสดนำเข้าจำนวนน้อยกว่า ๑,๐๐๐ ผล ต้องสุ่มตรวจผลมะเขือเทศสดจำนวน ๔๕๐ ผลหรือสุ่มตรวจผลมะเขือเทศสดทั้งหมด ถ้ามีผลมะเขือเทศสดจำนวนเท่ากับหรือมากกว่า ๑,๐๐๐ ผล ต้องสุ่มตรวจผลมะเขือเทศสดจำนวน ๖๐๐ ผล๑๕.๔ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ระหว่างการสุ่มตรวจผลมะเขือเทศสดผลมะเขือเทศสดทั้งหมดจะถูกส่งกลับหรือทำลาย หรือกำจัดศัตรูพืชบนผลมะเขือเทศสดด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่าย๑๕.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนผลมะเขือเทศสด ด้วยวิธีการที่เหมาะสม(ถ้ามีวิธีการกำจัด) โดยผู้ได้รับอนุญาตนำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าผลมะเขือเทศสดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ ๑๖ การประเมินกระบวนการส่งออก๑๖.๑กรมวิชาการเกษตรสงวนสิทธิที่จะส่งพนักงานเจ้าหน้าที่เดินทางไปประเทศมาเลเซียเป็นระยะๆ เพื่อตรวจสอบว่าการดำเนินการต่าง ๆ ในกระบวนการตรวจรับรองศัตรูพืชก่อนส่งออกของ DOA-Malaysia ยังคงมีประสิทธิภาพหรือไม่เพื่อให้ความมั่นใจว่าผลมะเขือเทศสดที่ส่งออกไปราชอาณาจักรไทยยังคงมีการจัดการศัตรูพืชกักกันอย่างเหมาะสมโดยมาเลเซียต้องเป็นผู้รับผิดชอบค่าใช้จ่ายทั้งหมด๑๖.๒ ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในมาเลเซียก่อนจะตัดสินใจอนุญาตให้นำเข้ามะเขือเทศได้อีกต่อไปโดยมาเลเซียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๗ กุมภาพันธ์ พ.ศ. ๒๕๕๗ดำรงค์จิระสุทัศน์อธิบดีกรมวิชาการเกษตร[เอกสารแนบท้าย]๑. รายชื่อศัตรูกักกันของมะเขือเทศของราชอาณาจักรไทย แนบท้ายประกาศกรมวิชาการเกษตรเรื่อง เงื่อนไขการนำเข้ามะเขือเทศจากมาเลเซีย พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๕ กุมภาพันธ์๒๕๕๗อุษมล/ผู้ตรวจ๓ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๓๕ ง/หน้า ๑๐/๒๐ กุมภาพันธ์ ๒๕๕๗